מקלובה

מקלובה (בערבית: مقلوبة – הפוכה) היא תבשיל אורז עם בשר וירקות ערבי מסורתי. את המקלובה מכינים כך שהירקות והבשר מתבשלים בתחתית הסיר, כשמעליהם שכבת אורז המתבשלת תוך ספיגת טעמי השכבה שמתחתיה. בעת ההגשה הופכים את הסיר על מגש עגול, כך שמתקבל "תל" מעוצב של אורז שמעליו הבשר והירקות.

לרוב מכינים את התבשיל מבשר כבש או עוף, חצילים, כרובית, עגבניות וירקות שונים כגון קישואים, תפוחי אדמה, בצל ועוד.

המאכל פופולרי מאוד כתבשיל ביתי במטבח המזרח-תיכוני, הערבי-ישראלי, העיראקי, הירדני והצפון אפריקאי.

קישורים חיצוניים

 חני פרבר, מקלובה, מאתר וואלה
 מקלובה, מאתר "על השולחן"
 
 מקלובה של בישולצ'יק

מקלובה
המטבח העיראקי
מאכלי אורז
המטבח הפלסטיני
המטבח המזרח-תיכוני